**Z á p i s n i c a**

**zo zasadnutia Obecného zastupiteľstva v Závode**

**konaného dňa 18. marca 2014**

**Prítomní:**

Ing. Peter Vrablec, JUDr. Richard Hollý, Ing. Mária Středová, Miroslav Kopiar, Mgr. et Bc. Lukáš Klvač, Richard Rusňák, Mgr. Zlatica Šišoláková, Bc. Štefan Mikulič

**Neprítomní:** Jozef Prelec, Renáta Černá, Mgr. Iveta Balejčíková – hlavná kontrolórka obce

**Ďalší prítomní:** viď prezenčná listina

**Program zasadnutia :**

**1. Otvorenie zasadnutia**

**2. Určenie overovateľov a zapisovateľa zápisnice**

**3. Voľba návrhovej komisie**

**4. Kontrola uznesení**

**5. Informácia starostu o dianí v obci**

**6. Informácie predsedov komisií o činnosti komisií**

**7. VZN obce Závod o rozsahu, spôsobe určenia a výške úhrady za sociálne služby poskytované v DSS sv. Michala n. o. – schválenie**

**8. Kanalizácia II. etapa – postup financovania**

**9. Stratégia rozvoja obce**

**10. Rôzne**

**11. Pripomienky a dotazy obyvateľov obce**

**12. Uznesenia**

**13. Záver**

**1. Otvorenie zasadnutia**

Zasadnutie Obecného zastupiteľstva v Závode otvoril a viedol starosta obce Ing. Peter Vrablec. Privítal prítomných a oboznámil ich s programom zasadnutia, ktorý prítomní poslanci jednohlasne odsúhlasili.

**2. Určenie overovateľov a zapisovateľa zápisnice**

Za overovateľov zápisnice navrhol starosta obce poslancov Bc. Štefana Mikuliča a Miroslava Kopiara, za zapisovateľku Emíliu Zajícovú.

**3. Voľba návrhovej komisie**

Do návrhovej komisie starosta obce navrhol nasledovných poslancov: Mgr. Zlatica Šišoláková, Ing. Mária Středová a Mgr. et Bc. Lukáš Klvač.

**4. Kontrola uznesení**

Prijaté uznesenia zo zasadnutia OZ zo dňa 12.12.2013 prečítala zapisovateľka Emília Zajícová. Poslanci nemali žiadne pripomienky.

**5. Informácia starostu o dianí v obci**

Starosta obce informoval prítomných o dianí v obci od posledného zastupiteľstva teda od 12.12. 2013 v nasledovnom znení:

V obci sa konalo niekoľko kultúrnych podujatí:

Dňa 14.12.2013 sa v našej obci konali už štvrté Vianočné trhy. Dali možnosť všetkým domácim aj si privyrobiť a aj sa prezentovať. Z organizácií túto možnosť využili naši futbalisti a folklórny súbor Závodzan. Vysoká účasť bola odmenou a zadosťučinením všetkým, čo pomáhali s ich organizáciou. O 16:00 hod. vystúpili v kinosále KD deti z tanečného krúžku Závod, pod vedením p. Danice Burclovej.

V nedeľu 15.12.2013 patril KD opäť našim deťom - žiaci zo ZŠ s MŠ Závod predviedli Vianočnú akadémiu.

Dňa 26.12.2013 sa o 15:00 hod. vo farskom kostole uskutočnila jasličková pobožnosť v podaní folklórneho súboru Závodzan.

Dňa 1.1.2014 sme o 17:00 hod. pripravili pre občanov novoročný ohňostroj s prípitkom.

Na fašiangovú sobotu sa konal ďalší úspešný ročník súťaže vo varení najlepšieho kotlíkového gulášu Gulášmajster 2014. Akciu zorganizovala kultúrno-športová komisia v spolupráci s obecným úradom. Dvanásť družstiev sa predviedlo vynikajúcimi gulášmi a porota ocenila najlepšie tri družstvá.

Dychová hudba - Závodský chlapci organizovala v utorok 4.3.2014 pochovávanie basy.

Prístavba Hasičskej zbrojnice:

Vďaka veľkému úsiliu našich hasičov sa skutočne podarilo prístavbu zastrešiť ešte do konca roka 2013. Dnes už je budova uzavretá a rieši sa elektrina, voda a kúrenie. Prioritou je dokončenie budovy do konca júna, aby sa celé kultúrne leto už konalo s novými a funkčnými sociálnymi zariadeniami.

Budovanie multifunkčného ihriska:

Podľa plánu by sa v priebehu mesiaca malo začať s výstavbou „Športovo oddychovej zóny v obci Závod“. Prípravné práce sa už rozbehli – zábradlie pri KD je už demontované.

Firma Geminy Group, ktorá nám spracovala žiadosť, už na projekte nepracuje. Podľa zmluvy jej činnosť skončila podaním kompletnej žiadosti riadiacemu orgánu. Žiadosť bola v poriadku a súťaž na zhotoviteľa bola tiež ministerstvom odobrená. Táto firma chcela na projekte pokračovať aj ďalej, no rozhodli sme sa, že ďalšiu zmluvu s nimi nepodpíšeme. Koncom roka totiž za mnou prišli a začali sami od seba organizovať zrušenie súťaže a vypísanie novej. Firma konala svojvoľne a nebol dôvod na takéto konanie. Tak sme sa s nimi rozlúčili a oslovili sme firmu CNS EuroGrants s.r.o. Malacky – resp. jej zástupcu p. Nimsha, ktorého referencie mi potvrdili viacerí starostovia a poznala ho aj naša projektová manažérka na ministerstve. Projektová dokumentácia aj s popisom k tomuto projektu bude zverejnená na webe. S Jozefom Prelcom prejdeme aj presťahovanie a obnovenie stávajúceho detského ihriska.

DSS sv. Michala n. o.:

Vďaka priaznivej zime sa tento rok v januári a februári mohlo pracovať. Prioritou bolo dokončenie prác na DSS sv. Michala. Mnoho drobností ako napojenie celého objektu na kanalizáciu; zabezpečenie, aby sme mohli hodnoverne kontrolovať spotrebu energií troch subjektov; vyriešenie zastupujúceho riaditeľa; zariadenie a nábor klientov. Dňa 3.2.2014 ráno nastúpili do práce prví zamestnanci a aj prvý klient. Otvorenie prebehlo v tichosti. Držali sme si palce a držíme ich doteraz. Do 7. júla musí byť zvolený riadny riaditeľ. V prípade záujmu sú k dispozícii dve zápisnice zo zasadnutí správnej rady DSS. Každým dňom sa učíme a zdokonaľujeme. Obec plánuje toto zariadenie rozšíriť.

Kanalizačné prípojky:

Po otvorení DSS-ky sme pokračovali v budovaní prípojok k obecným budovám. Napojil sa samotný obecný úrad, pripojili sme bytovku, prístavbu Hasičskej zbrojnice a zabrať dal aj dom služieb. Tu bol funkčný už iba jeden záchod, no použiteľný nebol. Nešlo to inak ako vykopať za Domom služieb nové kanalizačné rozvody a tieto napojiť na nové záchody. Vymenilo sa všetkých 5 záchodov. Síce sú osadené iba na betóne, ale aspoň sú funkčné.

Ďalej sa vyriešilo spolu s občanmi Puškinovej ulice 70 m kanalizácie. Túto občania vybudujú svojpomocne, no prispeli sme aspoň materiálom. Obec má kúpených od polovice minulého roka niekoľko sto metrov potrubia, ktoré postupne používa na dokončovanie obecných vetiev kanalizácie.

Začalo sa s polievaním kostolného parku a odstraňovaním starých pňov z trávy. Hynú nám stromy v parkoch, a ak to takto pôjde ďalej, budeme onedlho bez stromov.

Voľby prezidenta SR: (1. kolo)

Za perfektnú prípravu poďakoval starosta obce p. Stankovej a za bezproblémový priebeh a samotné uskutočnenie p. Dvorákovej a Lepkovej.

**6. Informácie predsedov komisií o činnosti komisií**

**Komisia stavebná a životného prostredia**

**Predseda komisie JUDr. Richard Hollý informoval prítomných, čo riešila komisia na poslednom stretnutí jej členov.**

* **riešili priestupky v oblasti znečisťovania životného prostredia – čierne skládky.**
* **preskúmali opätovnú žiadosť pána Petra Dojčáka a manželky Dany Dojčákovej o odkúpenie časti obecného pozemku vo výmere 5m2. Komisia vykonala obhliadku na mieste a odporučila časť pozemku neodpredať.**
* **riešenie cesty v lokalite Novej ulice (STAVEX),**
* **V lokalite Nad Jazierkom bolo zistené, že pozemky parc. č. 760/1, 760/44, 760/45 a 760/46 sú už v správe obce (od PaLS). Obec Závod má záujem ešte odkúpiť časť pozemku parc. č. 760/36 na vytvorenie prístupovej cesty k týmto pozemkom. Poslanci odkúpenie pozemku podporili. Ďalej bude treba vyriešiť novú cestu pri kanále a následne treba dať vypracovať nový geometrický plán a vytýčenie situácie VN.**
* **Dňa 5.4. sa bude konať upratovací deň v obci – čistenie obce, čiernych skládok, veľkoobjemový odpad. Na pomoc pri upratovaní budú oslovení páchatelia vo veci znečisťovania ŽP, neplatiči za KO.**
* **Nakoľko je nárast neplatičov za komunálny odpad, rozhodol sa starosta obce zverejniť všetkých menovite v MR.**

**Kultúrno-športová komisia**

**Členovia komisie na poslednom zasadnutí naplánovali a zorganizovali súťaž vo varení kotlíkového gulášu - Gulášmajster 2014. Taktiež komisia prerokovala Plán obecných akcií a podujatí 2014.**

**Finančná komisia, Komisia verejného poriadku a Sociálno-školská komisia pred OZ nezasadali.**

**7. VZN obce Závod o rozsahu, spôsobe určenia a výške úhrady za sociálne služby poskytované v DSS sv. Michala n. o. – schválenie**

Starosta obce predložil poslancom na pripomienkovanie prepracované VZN o rozsahu, spôsobe určenia a výške úhrady za sociálne služby poskytované v DSS sv. Michala n. o.. Pôvodné VZN bolo pripravené pre zariadenie domov sociálnych služieb (DSS), preto sa muselo prerobiť pre naše sociálne zariadenie - zariadenie pre seniorov (ZpS). Toto VZN nebolo schválené, nakoľko finančná komisia nedala k VZN stanovisko – nezasadala, a je tiež treba dopracovať niektoré textové časti. Ďalej by poslanci OZ privítali prítomnosť MUDr. Zimana na zasadnutí, aby s ním mohli riešiť všetky záležitosti týkajúce sa DSS sv. Michala.

**8. Kanalizácia II. etapa – postup financovania**

Dňa 14.3.2014 bolo na úrad doručené stanovisko Ministerstva ŽP SR (viď príloha č. 1) k problematike ďalšieho postupu prijímateľa v prípade sporného postúpenia pohľadávky vo veci ďalšieho financovania projektu „ Závod – kanalizácia II. etapa“ formou zloženia finančných prostriedkov do súdnej úschovy a jej postup v zmysle stanoviska Ministerstva ŽP SR. Jedná sa o finančné prostriedky v žiadosti o platbu č. 24110110099306 v celkovej výške oprávnených výdavkov 2.534.744,12 Eur. Poslanci OZ súdnu úschovu jednohlasne schválili a zároveň poverili starostu doriešením danej spornej situácie.

**9. Stratégia rozvoja obce**

Starosta obce Ing. Peter Vrablec informoval poslancov, že i keď sa pomaličky končí funkčné volebné obdobie, bolo by vhodné pripraviť niektoré obecné projekty do budúcnosti. Faktom je, že eurofondy tu už dlho nebudú. To, čo obec stihne v nasledujúcom programovom období, môže byť dlhodobo to posledné, čo za väčšie peniaze urobí, preto je teraz ten správny čas plánovať (len kanalizácia sa ťahala vyše 10 rokov).

* Prvý veľký projekt, ktorý obec čaká, je rekonštrukcia ČOV v Gajaroch v sume 3 576 700,- Eur bez DPH. Investícia bude realizovaná cez Enviropark Pomoravie, ktorý na výzvu zareaguje už tento rok. Obec Závod v prípade úspešnosti projektu čaká spolufinancovanie, ktoré zaťaží obecný rozpočet už budúci rok.
* Kvôli rastúcej prognóze v počte detí a pokročilej výstavbe RD má obec v pláne riešiť prístavbu materskej škôlky Ide o projekt, ktorý ak sa má realizovať v najbližších rokoch, tak je potrebné sa mu venovať a pripraviť ho. Samotná projektová dokumentácia bude stáť minimálne 2 500,- Eur.
* Na poslednom zastupiteľstve sa spomenul aj záujem obce pomôcť riešiť rozvoj výstavby v lokalite Plavisko. Podľa analýzy zo štatistík o pôrodnosti v obci, raste či úbytku počtu obyvateľov, nedokážeme zastaviť ani klesanie počtu obyvateľov a ani naplnenosť našej školy, pokiaľ nepribudne behom niekoľkých rokov niekoľko desiatok rodinných domov. Keďže ide o dlhodobú záležitosť, ktorá je v tomto štádiu rozhodne postavená hlavne na prístupe obce, je naozaj najvyšší čas začať konať. V prvom rade musíme zabezpečiť prístupovú cestu, vysporiadanie pozemkov a začať riešiť všetky inžinierske siete. Predaj pozemkov a samotnú výstavbu už vyrieši dopyt. Na naštartovanie celého procesu bude obec potrebovať cca 1000,- Eur.
* Odkúpenie – prenájom na 99 rokov cesty od PaLS v lokalite Nad Jazierkom k novým stavebným pozemkom bude obec stáť cca 6000,- Eur.
* Zhotovenie PD k plynofikácii dvoch ulíc Nad Jazierkom, Pod Borom a následné vybudovanie plynofikácie, vodovodu a kanalizácie.
* Obec plánuje dokončiť rekonštrukciu DSS sv. Michala – záverečný krok je rozšírenie kapacity zariadenia zo 14 na 18 klientov. Cenovú kalkuláciu rozšírenia priestoru predloží starosta obce na najbližšom zasadnutí OZ.
* Taktiež bude obec sledovať výzvy týkajúce sa revitalizácie a obnovy zelene.

Obec predpokladá reálny príjem do obecnej pokladnice z predaja pozemkov v lokalite Nad Jazierkom a predaja bytu v bytovke č. 999. Poslanci zaujali k plánovaným aktivitám kladné stanovisko, no zároveň ho podmienili už spomínaným príjmom z predaja obecného majetku.

**10. Rôzne**

- Centrum voľného času v zriadení Mesta Malacky oslovilo obec vo veci príspevku na záujmovú činnosť detí z obce Závod. Poslanci schválili príspevok vo výške 5,50 Eur mesačne na 1 dieťa na rok 2014.

- Poslanci schválili odkúpenie pozemkov parc. č. 663/2 a 663/3 pod DSS sv. Michala od cirkvi za kúpnu cenu 17,00 Eur/m2 a poverili starostu obce podpísaním kúpno-predajnej zmluvy. Prenájom pozemku, na ktorom sa nachádza cintorín sa bude riešiť na budúcom zasadnutí OZ. Výšku nájmu posúdi a určí finančná komisia.

- Starosta obce prezentoval havarijný stav plynového kotla v hasičskej zbrojnici.

- Pizzeria ALEX organizuje každý víkend jednorázovú akciu – uzavretú spoločnosť. Pizzeria si plní ohlasovaciu povinnosť, následne obec postúpi túto informáciu polícii. Obec musí tieto akcie tolerovať, kým nedôjde k porušeniu nočného pokoja alebo iným závažným skutočnostiam. Obec navrhuje poslancom zvážiť úpravu VZN a to aspoň obmedzením počtu akcií mimo riadne otváracie hodiny a stanoviť tieto konkrétne a zároveň žiada komisiu verejného poriadku, aby riešila aj tento problém.

**11. Pripomienky a dotazy obyvateľov obce**

**Kamióny v obci**

**Pani Janečková sa sťažovala na prejazd a parkovanie kamiónov v časti Jazero. Taktiež začali parkovať kamióny pri Hasičskej zbrojnici. Starosta obce prisľúbil, že bude zvolaná komisia verejného poriadku, kde budú prizvaní majitelia prepravných spoločností z obce a bude sa tento problém opätovne riešiť.**

**Parkovanie v obci**

**Mnohí spoluobčania využívajú parkoviská pred obchodmi určené pre zákazníkov na súkromné parkovanie. Obec sa pokúsi osloviť týchto občanov a situáciu bude riešiť.**

**Dopravné značenie**

**Chýbajúce dopravné značenie v obci sa bude opätovne riešiť aj s**Obvodným úradom pre cestnú dopravua pozemnékomunikácie vMalackách.

**Parkovanie DSS**

**Pred areálom DSS sv. Michala pravidelne parkuje linkový autobus. V nočných hodinách môže parkovisko využívať, no počas dňa musí byť priestor voľný pre parkovanie zamestnancov, príbuzných klientov a v prípade potreby pre sanitku. Vodiča autobusu už upozornil JUDr. Hollý. Obec bude situáciu sledovať a riešiť podľa zistenia.**

**Dom Služieb - predajňa textilu**

**Obec dostala informáciu, že v predajni textilu a obuvi sa predáva aj iný druh tovaru. Podľa nájomnej zmluvy má predajca ponúkať len textil/odevy a obuv. Obec písomne vyzve nájomníka, aby zosúladil skutkový stav s nájomnou zmluvou. V prípade ďalšieho porušovania zmluvy sa toto môže chápať ako dôvod na odstúpenie od zmluvy.**

**Čistenie obce, kosenie**

**Kvôli veľkej vyťaženosti pracovníkov obce, nebudú môcť kosiť a čistiť celú obec, preto bude potrebná spolupráca a pomoc občanov. Kosiť sa začne v najbližších dňoch.**

**Kanalizácia - napájanie**

Obyvatelia obce majú už možnosť sa napájať na novú kanalizáciu. Žiadosť aj s prílohami treba odovzdať na stavebný úrad, samotné napájanie si na mieste okontroluje Ing. Mrázová.

**12. Uznesenia**

**Uznesenie č. 1/2014**

Obecné zastupiteľstvo v Závode

**s c h v a ľ u j e**

**a/** za overovateľov zápisnice poslancov: Bc. Štefan Mikulič, Miroslav Kopiar

za zapisovateľku Emíliu Zajícovú,

**Celkový počet zvolených poslancov: 9**

**Počet prítomných poslancov: 6**

JUDr. Richard Hollý ZA

Mgr. et Bc. Lukáš Klvač ZA

Bc. Štefan Mikulič ZA

Miroslav Kopiar ZDRŽAL SA

Ing. Mária Středová ZA

Mgr. Zlatica Šišoláková ZA

**b/** návrhovú komisiu v zložení: Mgr. Zlatica Šišoláková, Ing. Mária Středová, Mgr. et Bc. Lukáš Klvač.

**Celkový počet zvolených poslancov: 9**

**Počet prítomných poslancov: 6**

JUDr. Richard Hollý ZA

Mgr. et Bc. Lukáš Klvač ZA

Bc. Štefan Mikulič ZA

Miroslav Kopiar ZA

Ing. Mária Středová ZA

Mgr. Zlatica Šišoláková ZA

**Uznesenie č. 2/2014**

Obecné zastupiteľstvo v Závode

**n e s c h v a ľ u j e**

odpredaj pozemku parc. č. 3392/330 vo výmere 5 m2, žiadateľom Dana Dojčáková a Peter Dojčák, obaja bytom Závod č. 1005.

**Celkový počet zvolených poslancov: 9**

**Počet prítomných poslancov: 7**

JUDr. Richard Hollý ZA

Mgr. et Bc. Lukáš Klvač ZA

Bc. Štefan Mikulič ZA

Miroslav Kopiar ZA

Ing. Mária Středová ZA

Mgr. Zlatica Šišoláková ZA

Richard Rusňák ZA

**Uznesenie č. 3/2014**

Obecné zastupiteľstvo v Závode

**a) s c h v a ľ u j e**

prenájom pozemku parc. č. 760/36 vo výmere 354 m2 v k.ú. Závod od Pasienkovej a lesnej spoločnosti Závod, ako prístupovú cestu k vytvoreným stavebným pozemkom v lokalite „Nad Jazierkom“ na dobu nájmu 99 rokov. Cena za 1 m2 prenajatého pozemku sa stanovuje na 17,00 Eur/m2.

**b) p o v e r u j e**

starostu obce podpísaním nájomnej zmluvy

**Celkový počet zvolených poslancov: 9**

**Počet prítomných poslancov: 7**

JUDr. Richard Hollý ZA

Mgr. et Bc. Lukáš Klvač ZA

Bc. Štefan Mikulič ZA

Miroslav Kopiar ZA

Ing. Mária Středová ZA

Mgr. Zlatica Šišoláková ZA

Richard Rusňák ZA

**Uznesenie č. 4/2014**

Obecné zastupiteľstvo v Závode

**s c h v a ľ u j e**

na základe stanoviska Ministerstva ŽP SR zo dňa 14.3.2014 č. j. 867/2014-5.3 14607/2014 k problematike ďalšieho postupu prijímateľa v prípade sporného postúpenia pohľadávky spôsob ďalšieho financovania projektu „ Závod – kanalizácia II. etapa“ formou zloženia finančných prostriedkov do súdnej úschovy a postup súdnej úschovy v zmysle stanoviska Ministerstva ŽP SR. Jedná sa o finančné prostriedky v žiadosti o platbu č. 24110110099306 v celkovej výške oprávnených výdavkov 2.534.744,12 Eur, z toho do súdnej úschovy 2.160.712,65 Eur.

**Celkový počet zvolených poslancov: 9**

**Počet prítomných poslancov: 7**

JUDr. Richard Hollý ZA

Mgr. et Bc. Lukáš Klvač ZA

Bc. Štefan Mikulič ZA

Miroslav Kopiar ZA

Ing. Mária Středová ZA

Mgr. Zlatica Šišoláková ZA

Richard Rusňák ZA

**Uznesenie č. 5/2014**

Obecné zastupiteľstvo v Závode

**s c h v a ľ u j e**

opravu zariadenia DSS sv. Michala n. o. Závod č. 419.

**Celkový počet zvolených poslancov: 9**

**Počet prítomných poslancov: 7**

JUDr. Richard Hollý ZA

Mgr. et Bc. Lukáš Klvač ZA

Bc. Štefan Mikulič ZA

Miroslav Kopiar ZA

Ing. Mária Středová ZA

Mgr. Zlatica Šišoláková ZA

Richard Rusňák ZA

**Uznesenie č. 6/2014**

Obecné zastupiteľstvo v Závode

**s c h v a ľ u j e**

pre CVČ Malacky – zriaďovateľ Mesto Malacky, finančný príspevok vo výške 5,50 Eur mesačne na jedno dieťa na rok 2014 pri realizácii záujmovej činnosti. V mesiaci 9/2014 CVČ Malacky opätovne oznámi obci Závod počet detí trvalo bývajúcich v obci Závod, navštevujúcich záujmovú činnosť v CVČ Malacky.

**Celkový počet zvolených poslancov: 9**

**Počet prítomných poslancov: 7**

JUDr. Richard Hollý ZA

Mgr. et Bc. Lukáš Klvač ZA

Bc. Štefan Mikulič ZA

Miroslav Kopiar ZA

Ing. Mária Středová ZA

Mgr. Zlatica Šišoláková ZA

Richard Rusňák ZA

**Uznesenie č. 7/2014**

Obecné zastupiteľstvo v Závode

**a)s c h v a ľ u j e**

odkúpenie pozemku parc. č. 663/2 vo výmere 98 m2 a parc. č. 663/3 vo výmere 4 m2 v k. ú. obce Závod, ktorý je vo vlastníctve cirkvi, na ktorom sa nachádza časť stavby DSS sv. Michala (bývalá MŠ), cena za odkupovaný pozemok sa stanovuje na 17,00 Eur/m2.

**b) p o v e r u j e**

starostu obce podpísaním kúpno-predajnej zmluvy.

**Celkový počet zvolených poslancov: 9**

**Počet prítomných poslancov: 7**

JUDr. Richard Hollý ZA

Mgr. et Bc. Lukáš Klvač ZA

Bc. Štefan Mikulič ZA

Miroslav Kopiar ZA

Ing. Mária Středová ZA

Mgr. Zlatica Šišoláková ZA

Richard Rusňák ZA

**13. Záver**

Týmto bol program zasadnutia Obecného zastupiteľstva v Závode vyčerpaný. Starosta obce poďakoval prítomným za účasť a zasadnutie ukončil.

Overovatelia:

Bc. Štefan Mikulič .......................................

Miroslav Kopiar .......................................

 Ing. Peter Vrablec

 starosta obce